钦定古今图书集成/历象汇编/历法典/第060卷 > 图
## 钦定古今图书集成/历象汇编/历法典/第060卷 > 图

全食不止十二分五十秒也

纲目纪唐肃宗乾元二年巳亥春二月月食今上推其食分加时法查本表五十一甲子及零年朔策等依前列数如上

依总数得太阴过中交止一度四十五分有奇宜全

其《详法》则更推太阴实望时之距黄纬度，以较二径
折半。若距纬度小者，即月不能不入于地景，因而有
食。如下文：

求太阴实望时距度

中望时表中已得相当之交周度，今更以加减之时
更求交周度，复加或复减于前，所得即实望时之平
交度也。次又以均度或加或减，乃得实望时之实交
度矣。

假如壬申年三月中望时交周度过中交六度四十
三分一十四秒时差。〈实会与中会相距〉得六时一十二分五
十五秒。交周时表中查得三度二十五分三十四秒，
因时加，度数亦加，若减亦减，总得一十度○八分四
十八秒，犹是平交度也。更减前均度一度三十二分
五十秒，得实交度八度三十五分五十八秒。今以交
周度求距度，用太阴距度表于六宫八度，得四十一
分二十九秒，表中次度多五分○九秒。故以交周度
之馀三十六分，得差三分五秒，相加得太阴距黄道
南四十四分三十四秒。

“因交周度，为太阴之右旋度”，相加于左旋之交行度。
〈即两交行一名罗计行度〉“故所用均度不异于自行之均度。”其平
行，一年得四宫二十八度四十二分四十五秒，一日
得一十三度一十三分四十六秒，一时得三十三分
○五秒。以此求距度，用甲子年为纪首。于时，太阴去
正交八十三度二十九分二十四秒，依法算得总平
行数，六宫一十度○九分○五秒，次减前均度，所得
数，六宫○八度三十六分一十五秒为实交度也。次